Diari Oficial de la Generalitat Valenciana


Sumari del DOGV 7707, del 28-01-2016 (2016/495)

Resolució de 21 de desembre de 2015, del Servei Territorial de Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la modificació per conversió a subterrània d'un tram de la línia elèctrica existent aèria a 66 kV, simple circuit, denominada Novelda-Petrer, en el terme municipal de Novelda, expedient ATLIRE/2014.15.2003. Expedient d'expropiació forçosa JUEXPR/2015/5/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7707

Data del DOGV
:   28-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/495


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 21 de desembre de 2015, del Servei Territorial de Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la modificació per conversió a subterrània d'un tram de la línia elèctrica existent aèria a 66 kV, simple circuit, denominada Novelda-Petrer, en el terme municipal de Novelda, expedient ATLIRE/2014.15.2003. Expedient d'expropiació forçosa JUEXPR/2015/5/03. [2016/495]  
  
En data 21 d'octubre de 2015, el Servei Territorial d'Indústria i Energia d'Alacant, va dictar una resolució per la qual es va autoritzar Iberdrola Distribución Eléctrica, SAU, en concret es va declarar la utilitat pública i es va aprovar el projecte de la modificació per conversió a subterrània d'un tram de la línia elèctrica existent aèria a 66 kV, simple circuit, denominada Novelda-Petrer, en el terme municipal de Novelda.  
  
La declaració d'utilitat pública, d'acord amb el que disposa la Llei 24/2013, de 26 de desembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la seua urgent ocupació, i els és aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el Servei Territorial d'Indústria i Energia d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que estableix l'esmentat article, dur a terme l'alçament d'actes prèvies a l'ocupació i, si escau, les d'ocupació definitiva.  
Totes les persones interessades, així com les que siguen titulars de qualsevol classe de dret o interés sobre els béns afectats, hauran d'acudir personalment o representades per persona degudament autoritzada, aportant els documents acreditatius de la seua titularitat i l'últim rebut de la contribució, i podran estar acompanyats pels seus pèrits i un notari, si ho estimen oportú, amb despeses a costa seua.  
L'alçament d'actes tindrà lloc el pròxim dia 19 de febrer de 2016 en l'Ajuntament de Novelda a les 12.30 hores.   
L'ordre d'alçament d'actes es comunicarà a les persones interessades per mitjà de l'oportuna cèdula de citació, la relació de titulars convocats figura en el tauler d'edictes de l'ajuntament assenyalat i en l'annex.  
S'ha de significar que aquesta publicació es realitza igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució a les persones titulars desconegudes o amb domicili ignorat o aquelles en què, intentada la notificació, no s'ha pogut practicar.  
En l'expedient expropiatori Iberdrola Distribución Eléctrica, SAU, assumirà la condició de beneficiària.  
  
Alacant, 21 de desembre de 2015.- El cap del Servei Territorial de Indústria i Energia: Matías P. Mas Gisbert.